Rugbyklub wil ligabeker tuis hou | Netwerk24
Rugbyklub wil ligabeker tuis hou
Deur Madli Grobbelaar 05 Maart 2019 06:01
Die Kroonstad rugbyklub was verlede jaar kookwater. Hulle hoop om die jaar weer hulle liga te wen. Danksy die klub se borge is ’n heerlike jaareindfunksie gehou waar spelers vereer is vir hul bydrae. Verlede jaar se trofeewenners is van links Francois Stemmet (speler van die jaar), Doppies du Plessis (agterspeler van die jaar), Willem Klemp (voorspeler van die jaar) en Gerhard Klopper (kaptein, met die ligawennertrofee). Foto: Verskaf
Die Kroonstad-rugbyklub – wat verlede jaar op ’n hoë noot afgesluit het toe hy as die Griffon-Platteland-ligawenner gekroon is – hoop om vanjaar die beker by die huis te hou.
Die span was verlede jaar onoorwonne en het in die eindstryd met 28 – 13 teen die klub van Bloemhof geseëvier.
“Ons as bestuur is trots op elke speler vir sy ongelooflike bydrae tot die sukses van verlede jaar,” sê Chris Cor­nelissen, president van die klub.
Spelers is sedert Januarie hard aan die werk om hulle vir die nuwe rugbyseisoen voor te berei.
Vanjaar kan die Kroonstad-rugbyklub se ondersteuners weer aksiebelaaide wedstryde verwag.
Dit begin Donderdag (07/03) met ’n tuiswedstyd teen Bothaville.
Die ligabepalings vir 2019 waarin die Kroonstad-rugbyklub sal speel, is soos volg:
7 Maart: Bothaville (tuis);
14 Maart: Parys (tuis);
20 Maart: Hoopstad (weg);
28 Maart: Theunissen (tuis);
4 April: Bultfontein (tuis);
11 April: Bothaville (weg);
16 April: Parys (weg);
25 April: Hoopstad (tuis);
2 Mei: Theunissen (weg); en
9 Mei: Bultfontein (weg).
Spelers wat graag by die klub betrokke wil raak, kan die oefening op Maandae, Dinsdae en Donderdae bywoon.
Oefensessies word van 18:00 tot 19:00 op die Afrikaanse Hoërskool Kroonstad (Rooies) se rugbyveld gehou.
Om navrae rakende die klub se bedrywighede te rig, bel Cornelissen (president) by 082-780-7728, Marius van Biljon (voorsitter) by 071-609-7880, Jerry Erasmus (onder-voorsitter) by 082-228-7740 of Martin Venter (sekretaris) by 083-462-7215.